Bakhtiyar (ya rasu a shekarar 978), wanda aka fi sani da ya laqab na'Izz al-Dawla ( Larabci: عز الدولة‎ ' Ɗaukakar daular ' ), shine Buyid amir na Iraki (shekarar 967-978). An haifi Izz al-Dawla a matsayin Bakhtiyar, kuma shi ɗan Mu'izz al-Dawla ne . Yana kuma da 'yan'uwa maza uku 3 masu suna Sanad al-Dawla, Marzuban da Abu Ishaq Ibrahim . Bakhtiyar, a lokacin yarintarsa, ya auri ɗiyar jami'in Dailamite Lashkarwarz. A lokacin bazara na shekara ta 955, Mu'izz al-Dawla ya kamu da rashin lafiya kuma ya yanke shawarar sanya ɗan nasa a matsayin magajinsa. Shekaru biyar bayan haka, halifa ya amince da hakan a hukumance ta hanyar baiwa Bakhtiyar taken "Izz al-Dawla". A lokacin balaguron soja na mahaifinsa, Izz al-Dawla ya yi mulki a Baghdad . Mu'izz al-Dawla ya mutu a ahekarar 967, ya bar wa ɗansa nasiha da dama. Ya ba da shawarar kiyaye ayyukan kwamandan Turkiyya Sebük-Tegin, girmama bukatun Turkawa, amincewa da kawunsa Rukn al-Dawla, wanda ya mulki arewacin Farisa a matsayin babban amir, da girmama dan uwansa 'Adud al-Dawla, wanda ya yi mulki daga Fars .